ஐந்தாக்சிசன் இருபுளோரைடு

ஐந்தாக்சிசன் இருபுளோரைடு  (Pentaoxygen difluoride) என்பது O5F2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரினும் ஆக்சிசனும் சேர்ந்து உருவாகும் இச்சேர்மம் அறியப்பட்டுள்ள ஆக்சிசன் புளோரைடுகளில் ஒன்றாகும். பெண்டா ஆக்சிசன் டைபுளோரைடு என்ற பெயராலும் அழைக்கப்படுகிறது. 

தயாரிப்பு
60 முதல் 77 கெல்வின் வரையிலான வெப்பத்தில் குறிப்பிட்ட மோலார் விகிதத்தின் F2—O2 வாயுக் கலவையின் மூலம் மின்சாரத்தைச் செலுத்துவதன் மூலம் இச்சேர்மத்தை தயாரிக்கலாம். வாயுக்களின் விகிதம் இங்கு 5:2 என கணிக்கப்பட்டுள்ளது.

இயற்பியல் பண்புகள்
ஐந்தாக்சிசன் இருபுளோரைடு ஓர் ஆக்சிசனேற்ற முகவராகும். 90 கெல்வின் வெப்பநிலையில் இச்சேர்மம் செம்பழுப்பு நிற திரவம் போலவும், 77 கெல்வின் வெப்பநிலையில் ஓர் எண்ணெயாகவும் தெரிகிறது. 

77 கெல்வின் வெப்பநிலையில் ஐந்தாக்சிசன் இருபுளோரைடு நீர்ம நைட்ரசனில் கரையாது. ஆனால் நீர்ம ஆக்சிசன் மற்றும் மீத்தேனில் கரைகிறது. 65 கெல்வின் வெப்பநிலையில் இது OF2 திரவத்தில் கரைகிறது..

மேற்கோள்கள்

பகுப்பு:ஆக்சிசன் புளோரைடுகள்
பகுப்பு:அலோக ஆலைடுகள்
பகுப்பு:ஆக்சிசனேற்றிகள்
பகுப்பு:ஆக்சிசன் சேர்மங்கள்
பகுப்பு:புளோரின் சேர்மங்கள்